3 โค้ชกำปั้นคิวบาบินถึงไทย 3 พ.ย.นี้ ติวเข้มล่าทอง อลป. 2020
3 โค้ชคิวบา พร้อมบินถึงไทยเช้าวันที่ 3 พ.ย.นี้ โดยมีภารกิจแรกติวเข้มนักชกชุดซีเกมส์ 2017 ซึ่งมี มร.จูเลียน ริคาร์โด กอนซาเลซ เซเดโน หัวหน้าโค้ชทีมชาติคิวบา ชุดโอลิมปิกริโอเกมส์ 2016 เป็นเฮดโค้ช พร้อมกับ 2 ผู้ช่วย มร.เอสเตบัน อเล็กซิส ดิแอซ สกอตต์ กับ มร.ฮวน เอ็นริเก เมนเดซ บาร์เรียนตอส ขณะที่ โค้ชแขก น.อ.ทวีวัฒน์ อิสลาม และทีมงานชุดเดิม มอบหมายให้ดูแลการฝึกซ้อมทีมเยาวชน รวมไปถึงเดินสายเปิดคลินิกสอนมวยสากลสมัครเล่นให้กับสโมสรสมาชิกของสมาคมมวยฯ ทั่วประเทศ เพื่อเฟ้นหาดาวรุ่งสู่ทีมชาติ เพื่อเป้าหมายเหรียญทองโอลิมปิก 2020 ที่ญี่ปุ่น,ความเคลื่อนไหวขุนพลเสื้อกล้ามทีมชาติไทย ล่าสุด บิ๊กชาย สมชาย พูลสวัสดิ์ ประธานฝ่ายพัฒนาเทคนิค สมาคมกีฬามวยสากลแห่งประเทศไทย เผยถึงการเตรียมความพร้อมของทีมมวยสากลสมัครเล่นทีมชาติไทยชุดซีเกมส์ 2017 ที่ กัวลาลัมเปอร์ ประเทศมาเลเซีย ในเดือน ส.ค.ปีหน้า ที่จะมีการจัดการแข่งขันทั้งหมดเพียงแค่ 6 รุ่น ได้แก่รุ่นไลต์ฟลายเวท (49 กก.), รุ่นฟลายเวท (52 กก.) รุ่นแบนตัมเวท (56 กก.) รุ่น ไลต์เวลเตอร์เวท (64 กก.), รุ่นมิดเดิลเวท (75 กก.), รุ่นไลต์เฮฟวีเวท (81 กก.) โดยขณะนี้กำลังเตรียมรายชื่ออยู่ โดยสมาคมจะเรียกรายงานตัวในช่วงสัปดาห์หน้า,ซึ่งนักชกตัวหลักนั้นจะมี เจ้าสด ฉัตร์ชัย บุตรดี รุ่น 56 กก. กับ เจ้าเอ็ม วุฒิชัย มาสุข รุ่น 64 กก. พร้อมกับจะมี เจ้าแดง ธเนศ องค์จันทร์ต๊ะ รุ่นฟลายเวท (52 กก.) ที่เพิ่งคว้าเหรียญทอง ม.โลก ที่ จ.เชียงใหม่มาสดๆร้อนๆ ส่วนอีก3 คนนั้นกำลังให้ทีมงานสตาฟฟ์โค้ช มี น.อ.ทวีวัฒน์ อิสลาม คอยดูแลเลือกคัดตัวอยู่ซึ่งจะเก็บตัวฝึกซ้อมที่ศูนย์ฝึกกีฬาในร่ม การกีฬาแห่งประเทศไทยไปก่อนเพื่อรอให้การปรับปรุงแคมป์ทีมชาติแห่งใหม่ที่ศูนย์ฝึกกีฬามวกเหล็ก จ.สระบุรี เสร็จสิ้นภายในสิ้นปีนี้,พร้อมกันนี้ ทางประธานฝ่ายพัฒนาเทคนิคยังได้เปิดเผยอีกว่า ในวันพฤหัสบดีที่ 3 พ.ย.เวลา 08.30 น. มร.จูเลียน ริคาร์โด กอนซาเลซ เซเดโน หัวหน้าโค้ชทีมชาติคิวบาชุดโอลิมปิกริโอเกมส์ 2016 พร้อมด้วย 2 ผู้ช่วย มร.เอสเตบัน อเล็กซิส ดิแอซสกอตต์ กับ มร.ฮวน เอ็นริเก เมนเดซ บาร์เรียนตอส จะเดินทางมาถึงเมืองไทยด้วยสายการบินแอร์โรฟอร์ด เที่ยวบิน SU 270 ซึ่งทาง ประธานเทคนิค พร้อมด้วยผู้บริหารสมาคมกีฬามวยสากลแห่งประเทศไทยจะเดินทางไปต้อนรับ,สำหรับภารกิจแรกของ มร.จูเลียน ริคาร์โด กอนซาเลซ เซเดโน กับผู้ช่วยจะติวเข้มนักชกชุดซีเกมส์ 2017 พร้อมกับยังจะมีหน้าที่ช่วยฝึกสอนสตาฟฟ์โค้ชทีมชาติไทย ซึ่งจะมี น.อ.ทวีวัฒน์ อิสลาม พร้อมทีมงานสตาฟฟ์โค้ชชุดเดิมเป็นผู้ช่วยดูแลกการฝึกซ้อม พร้อมกันนี้จะให้ไปช่วยแนะนำเทคนิคแท็กติกให้กับโค้ชทีมเยาวชน รวมไปถึงเดินสายเปิดคลินิกสอนมวยสากลสมัครเล่นให้กับสโมสรสมาชิกของสมาคมมวยทั่วประเทศ เพื่อเป้าหมายเฟ้นหาดาวรุ่งสู่ทีมชาติ เพื่อคว้าเหรียญทองโอลิมปิก 2020 ที่กรุงโตเกียว ประเทศญี่ปุ่น.
3 โค้ชคิวบา พร้อมบินถึงไทยเช้าวันที่ 3 พ.ย.นี้ โดยมีภารกิจแรกติวเข้มนักชกชุดซีเกมส์ 2017 ซึ่งมี มร.จูเลียน ริคาร์โด กอนซาเลซ เซเดโน หัวหน้าโค้ชทีมชาติคิวบา ชุดโอลิมปิกริโอเกมส์ 2016 เป็นเฮดโค้ช พร้อมกับผู้ช่วยอีก 2 คน
โค้ชมวยสากลคิวบา,บิ๊กชาย,สมชาย พูลสวัสดิ์,สมาคมกีฬามวยสากลแห่งประเทศไทย,มวยสากล,ซีเกมส์ 2017,จูเลียน ริคาร์โด กอนซาเลซ เซเดโน,เอสเตบัน อเล็กซิส ดิแอซสกอตต์,ฮวน เอ็นริเก เมนเดซ บาร์เรียนตอส